
Hof ta hay’e culpabel di labamento di placa 


MILITAR ARUBIANO DECLARA LIBER 
DI A OCASIONA ACCIDENTE FATAL 


EX PARTICIPANTE DI MISS 
UNIVERSO ECUADOR ASESINA, 


TABATA NA ARUBA AÑA PASA 

we mainta Hues di Corte di Husticia a dicta 
sentencia den e caso penal cu Ministerio 
Publico a cuminsa contra e Arubiano Militar 
K.FV.(22). 

SOLO DI PUEBLO por a compronde cu aunke 
cu Fiscal a haya K.F-V. culpabel y a exigi 12 luna 
di prison, Hues a declara K.F.V. liber. Hues ta 
haya cu Polis mester a notifica Marrechaussee 
pa a haci e investigacion pasobra un militar ta 
cay bou leynan Hulandes. 

Dia 18 April 2024 tratamento di e caso a tuma 
lugar caminda Fiscal a acusa cu K.F.V. riba 14 
Juli 2023, a core auto bou influencia y a causa 
un accidente fatal den Havenstraat. E tabata 
pusta auto, pasa auto na forma peligroso, 
manda su auto na man drechi den direccion di 
e vehiculo di e persona Ruiz, dal contra su auto 
cu consecuencia cu Ruiz a perde su bida. 
CASTIGO EXIGI 
Fiscal durante tratamento di e caso a bisa Hues 
cu e ta haya cu K.FV. ta culpable pa morto di 
Ruiz. E ta haya cu K.F.V. tabata core pa loco. Na 
opinion di Fiscal, Polis por a haci e investigacion 
y no necesariamente Marrechaussee. El a bisa 


NoticiadiCorte 


FAMIA DI E VICTIMA NO A KEDA CONTENTO 
MILITAR ARUBIANO DECLARA LIBER DI A 


OCASIONA ACCIDENTE FATAL 


cu ora ta papia di pusta, ta papia di core pa 
loco. Testigonan a mira con e defunto Ruiz y 
K.FV. tabata core. K.F.V. tabata bright-deem 
constantemente e defunto, cu ta mustra cu lo 
tabata pusta. Door di e impacto, Ruiz a wordo 
saca for di e auto y a fayece. Pa cu e castigo, 
Fiscal a tene cuenta cu ta promer biaha cu 
K.FV. ta cay den man di husticia. Fiscal a exigi 
12 luna di prison y 3 aña sin rijbewijs pa K.FV. 
Pa loke ta e demanda di dafio, Fiscal a pidi pa 
aproba e gastonan di entiero cu ta den careda 
di 11 mil florin. Pa loke ta e otro demandanan, 
e ta laga esaki na decision di Hues. Pa loke ta 
dafio inmaterial, Fiscal ta conciente cu esaki 
ta hopi duro pa famia y ta laga na decision di 
Hues. El a exigi pa e auto BMW keda confisca. 
SENTENCIA 

Awe mainta K.FV. no a presenta. Su abogado 
mr. Tromp a bisa Hues cu K.FV. no kier a 
presenta pasobra e no ta sinti su mes bon. 
FAYO DI POLIS 

Hues a bisa cu e ta comparti e punto di bista 
di abogado mr. Tromp cu e promer acusacion, 
esta core bou influencia, no por wordo proba. 


Hues a bisa cu K.FV. ta un militar y mester 
aplica ley Hulandes. E investigacion cu a sigui 
caminda a constata 542 micro gram di alcohol 
den su rosea, no a sosode conforme e reglanan 
Hulandes. Hues a bisa cu e agentenan di Polis no 
tin e autorizacion pa haci investigacion di grado 
di alcohol. Miembronan di Marrechaussee si. 
E agentenan mester a notifica Marrechaussee 
di biaha ora di e accidente. Hues a sigui bisa 
cu e aparato di Marrechaussee tin e aparato 
reconoci pa ley Hulandes mientras cu esun di 
Polis di Aruba no. Hues a declara K.FV. liber di 
e promer acusacion. 
NO A CORE BOU INFLUENCIA 

Hues a mustra cu Fiscal a bisa cu K.FV. 
tabata core bou influencia. Aki tambe Hues ta 
comparti punto di bisa di abogado mr. Tromp, 
cuno por bisa cu etabata bou influencia. Ningun 
caminda Polis a mustra cu tin sintomananan cu 
K.F.V. tabata bou influencia, ademas di e test. 
Hues a sigui bisa cu e declaracion di K.F.V. cu el 
a bebe, esaki no ta suficiente pa deteremina cu 
e no ta apto pa core auto. Hues a declara K.F.V. 
liber. Continuacion pag. 4 


RIBA DIA DI OBRERO SPIRITO A PONE OBRERO CU A CABA 
DI TRAHA DESVIA Y ACCIDENTA RIBA PALO DI LUS 


Diaranson madruga a Esaki a kibra e palo di lus 


drenta informe di un ya causa cu wayanan di 


accidente riba Belgiestraat, 
mesora a dirigi un patruya 
na e sitio. Na yegada di e 
patruya a bin compronde 
cu e obrero cu a caba di 
traha bayendo su cas 
diripiente a hay'e cu algo 
su dilanti y ela desvia y a 
bay dal riba un palo di lus. 


coriente a cay causando 
dafio na 2 auto staciona. 
ELMARNV a ser avisa y 
mesora a bini na e sitio pa 
remedia e suministro di 
coriente bek. E chauffeur 
afortunadamente a sali 
ileso pero a keda spanta 
kiko a sali su dilanti. 

PAUL CROES MESTER PAGA 163.489 
FLORIN OF 18 LUNA SERA 


Hof ta hay’e culpabel di labamento di placa 


Diahuebs 2 di Mei 2024, 
den ora di merdia Hof 
di Corte Superior a dicta 
sentencia den e apelacion 
di Paul Croes contra e 
sentencia di 2 December 
2021, caminda el a wordo 
condena pa labamento di 
placa. 

SOLO DI PUEBLO por a 
compronde cu Hof ta haya 
Paul Croes culpabel pero 
a baha e suma cu 20 mil 
florin. Di 183.489 florin, el 
a bira 163.489 florin. 


PAUL CROES NO A 
PRESENTA 

Por a constata cu Paul Croes 
no a presenta diahuebs 
den Corte pa scucha su 
sentencia. Dia 21 Maart 
2024 ora di tratamento di 
e caso di apelacion, Paul 
Croes a presenta y e dia 
ey Paul Croes kier a lesa 
un carta cu el a skirbi pero 
su emocionnan a subi y 
wowonan a yena cu awa. El 
bisa Hof cu ta keda na Hof 
pa determina cuanto mas 


e lo mester keda sufri den 
KIA. 


CULPABEL DI 
LABAMENTO DI 
PLACA 


Un Hues a lesa e 
sentencia di Hof y a resumi 
cu e decision di Hof ta cu 
Paul Croes ta culpabel di 
labamento di placa. Hof 
a rechaza e ponencia di 
abogado mr. D.Croes, cu 
mester declara Procurador 
General no admisibel. 


CSI 


Results of the Treasury Bills issuance 
by the Government of Aruba in the amount of 
Afl. 10,000,000.00 for the period 
May 2, 2024 — August 2, 2024 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 1 of March 


4, 2024. 


The Centrale Bank van Aruba hereby informs that the 
Treasury Bills issue of May 2, 2024 in the amount of 
Afl. 10,000,000.00 with a maturity of three (3) months 
has been fully subscribed. The average yield of this 
issue is 3.40 percent. 


Aruba, May 3, 2024 
Centrale Bank van Aruba 


Hof a mustra cu a keda 
legalmente proba cu Paul 
Croes a malversa 55.023 
florin y cu a laba 126.466 
florin. Hof a splica cu door 
cu den e caso penal a keda 
dicidi cu Paul Croes a laba 
e 128.466 florin, Hof ta 
mara na esaki. 

Si conta e sumanan hunto 


ta yega na 183.489 florin, 
cu ta e suma cu Corte den 
Promer Instancia a dicidi 
cu Paul Croes mester paga. 


Hof a bisa cu e ta tene 
cuenta cu e periodo cu a 
pasa promer cu e caso a 
bin dilanti y ta desconta 20 
mil florin for di e 183.489 


AA DIA LERLAS 
do NPA H Ui JAZ 
CU CADA COMPRA DI 2 LOTTO 5 RIBA E MESUN TICKET TA RICIBI 1 LOTTO 5 LOCO 


COMPLETAMENTE GRATIS! 
MAS BO CUMPRA, MAS TICKET LOCO GRATIS BO LO RICIBI! 


3 PROMOCION TA VALIDO DESDE 


florin. 

PAUL CROES MESTER 
PAGA OF BAY SERA 
Hof a dicidi cu e suma cu 
Paul Croes mester paga 
ta bira 163.489 florin y si 
Paul Croes no paga esaki, e 
lo mester bay 18 luna sera. 


3 DI MEI TE CU 31 DI MEI 


Pa mas informacion yama 525-7555 of bishita nos website lottoaruba.com 


www.lottoaruba.com ( 


BIOO 

Continuacion di pag. 2 


FAMIA DI E VICTIMA NO A KEDA CONTENTO 
MILITAR ARUBIANO DECLARA LIBER DI A OCASIONA 


NO SA CON ACCIDENTE A SOSODE 

Pa cu e acusacion di cu K.FV. a core 
irresponsabel, Hues a mustra cu tanto Fiscal 
como abogado mr. Tromp a bisa cu no a core 
irresponsabel. No por papia cu lo tabatin 
pustamento. Aki tambe Hues a declara K.FV. 
liber. 

Pa cu e pregunta, kende a ocasiona e accidente, 
Hues a bisa cu mester determina si den 
Havenstraat ta door di culpa di K.F.V. a causa e 


ACCIDENTE FATAL 


accidente. Hues a bisa cu Fiscal ta acusa K.F.V. 
di lo a core duro diferente caminda pero no 
den Havenstraat. No por determina cu K.FV. 
tabata core velocidad halto den Havenstraat. 
Hues a bisa cu den LG Smith Boulevard, K.F.V. 
a core duro ora el a pasa un auto. Hues ta haya 
cu no tin suficiente indicacion kico a causa e 
accidente. No por bisa cu K.F.V. a bay core riba 
e rail di Tram y dal contra e auto di e difunto 
Ruiz. Hues a remarca cu no tabatin camera net 


dilanti Bool Chands unda e accidente a sosode. 


SOSPECHOSO DECLARA LIBER 

Hues a conclui cu e ta declara K.F.V. liber. El a 
ordena pa e auto BMW wordo debolbe. Pa loke 
ta e demanda di dafio, esaki ta keda rechaza ya 
cu K.FV. no ta culpabel. 


Por a ripara cu famia di e victima no tabata 
contento cu e sentencia. 


Luna di Locura cu Lotto 5! 


CU CADA COMPRA DI 2 LOTTO 5 RIBA E MESUN TICKET, 
RICIBI 1 LOTTO 5 LOCO COMPLETAMENTE GRATIS! 


3 di mei, 2024: Luna di 
mei ta un Luna di Locura 
cu Lotto 5! Cu cada compra 
di 2 set di number di Lotto 
5 riba e mesun ticket, bo ta 
ricibi un ticket di Lotto 5 
loco completamente gratis. 


Si bo cumpra 4 Lotto 5 
riba e mesun ticket bo 
ta ricibi 2 Lotto 5 loco 
completamente gratis. 
Si cumpra bo 6 Lotto 5 
riba e mesun ticket bo ta 
ricibi 3 Lotto 5 loco gratis. 
Kiermen mas Lotto 5 bo 
cumpra riba e mesun 
ticket, mas Lotto 5 loco bo 
ta ricibi gratis! 


Lotto 5 ta costa solamente 
4 florin pa ticket y bo por 
combina bo 5 numbernan 
for di 01 te cu 35. Pidi bo 
rebendedo pa bo 2 set 
di 5 numbernan riba e 
mesun ticket y asina bo 
ta ricibi un Lotto 5 loco 
completamente gratis. Si 
bo no sa cua numbernan 
pa kies, bo ta pidi bo 
rebendedo pa 2 Lotto 5 
loco riba e mesun ticket y 
ricibi un tercer Lotto 5 loco 
completamente gratis. 


E promocion aki ta valido 
pa full e luna di mei 
cuminsando desde awe 


3 di mei pa e sorteonan 
di Lotto 5 te cu 31 di mei. 
Por cumpra bo weganan di 
Lotto te cu 7:30PM na bo 
rebendedo preferi. Sorteo 
di Lotto 5 ta hunga riba 
tur diaranson y diasabra 
anochi pa 7:45PM na 
TeleAruba pero tambe por 
wak sorteo di Lotto riba 
nos pagina di Facebook y 
YouTube. 


Lotto, E Loteria di Aruba 
tin diferente wega, Catochi, 
Big 4, 1-OFF, Zodiac, Wega 
di Number di Korsou di 
Lotto, Lucky 3, Multi-X, 
Lotto di Dia, Lotto 5, Mini 


DI BIAHA! 


Mega y cu su Mega Plus 
y e diferente weganan di 
Raspa y Gana y Instacash. 
Tambe lo por hunga Lotto 
Online door di bishita: 
play.lottoaruba.com pa por 
registra. Cumprando Lotto 
bo ta contribui na deporte 


riba nos isla. E meta ta pa 
organisa loteria, cambia 
bida di su hungadonan y 
na mes momento inverti 
den deporte local pa 
medio di donacionnan na 
e comision di subsidio. 


CHAUFFEUR BINIENDO FOR DI PARIBA YEGANDO ROTONDE CUMANA 
A BAY HALA DI BANDA ROBES PA DRECHI A ACCIDENTA 


Diamarsatardi a drenta informe di un accidente 
pariba di e rotonde Cumana, mesora a dirigi un 
patruya na e sitio. Na yegada di e patruya a bin 
compronde cu un Suzuki Swift biniendo for di 
pariba yegando rotonde Cumana a bay hala di 
banda robes pa drechi a accidenta contra un 
taxi cu tabata pasando banda drechi. Debi na 
e impacto e dama chauffeur a resulta herida. 
Na yegada di e ambulans nan a atende e dama 
na e sitio mes. E taxi no tabata tin su papelnan 
na ordo. 


CN. Dy, 

ARUBA BANK A PARTNER CU KIWANIS CLUB OF SAN 
NICOLAS PA ENGRANDECE KING'S NIGHT STREET FAIR 


nan plato. aki pa sigura un experencia Nos ta hopi contento di a comprometi pa sigi sostene 
comodo y placentero patur partner cu Kiwanis Club  iniciativanan cu ta trece 
Nosabrindaeespacioextra bishitantenan. of San Nicolas y nos ta nos comunidad hunto. 


CARIBBEAN MERCANTILE BANK 


Introduciendo 


sentoo.me 


Un forma nobo pa 
ricibi placa cu CMB 


: . . : Last Night's Dinner 
2 di mei 2024 — Kiwanis ig i = 


Club of San Nicolas su Link bo cuenta personal di CMB 
King’s Night Street Fair ta na Sentoo.me pa pidi pago via 
un evento cu anualmente mensahe di texto. AWG 85.00 


ta tuma lugar den Caya 
Grandi di San Nicolas en 
conexion cu celebracion 
di Dia di Rey. E evento a 


e Rapido y sigur 
e No ta necesario pa download. 
e Servicio ta GRATIS! @ sentooWhatsApp 


conta cu musica, cuminda, 

y bon ambiente. E King’s Download aplicacion y O E 
NIght Street Fair ta trece LINK AWE MES | 

hinto empresarionan * Created on 23 January 2024 14:34 


; \ Expires on 6 February 2024 14:34 
local, artistanan, y 


habitantenan pa un anochi 
di entretenimiento y 
celebracion. 


Basa riba e exito di e 
evento di aña pasa, King’s 
Night Street Fair a bolbe 
cu mas iniciativa pa ofrece 
na nos comunidad. a 
E aña aki un “Food Court” : è. 
a wordo introduci den e Download na à 

parking lot di Aruba Bank yar a es el O Sol pa mas 
su sucursal na San Nicolas CBR CO 

caminda  bishitantenan cmbnews cmbnv 

por sinta trankil y saboria 

Minister 
Salud 


Dialuna atardi 

di Turismo y 
Publico Sr. Dangui 
Oduber  conhuntamente 
cu management di 
ATA, Board di ATA, 
management di AHATA, 
representante di Grand 
Thorton y ministerio di 
Turismo tabata presente 
pa un reunion di ATA su 
reportahe anual. Ta pa 
remarca cu e indicadornan 
cu ta midi resultado a 
demostra cu aña 2023 
tabata e miho afia den 
historia di Aruba pa cu 
turismo. 

Minister Dangui su 
maneho ta basa ariba: 

È Trece e turista 
afluente y di calidad. 

2. Diversifica nos 
turismo innovando 
producto Aruba. 

3. Haci inversionan 
continuo den mehoracion 
di producto Aruba. 

4. Crece Aruba cu un 
turismo sostenibel. 


MINISTER DANGUI ODUBER 


CUENTANAN ANNUAL 2023 DI ATA TA CONFIRMA 
E MIHO ANA DEN HISTORIA DI TURISMO 


ATA a presenta e 
indicadornan cu a midi 
afia 2023 su logronan, 
unda a utilisa 90% di e 
presupuesto pa mercadeo 
y promocion di Aruba. 
Indicador principal cu ta 
midi e resultadonan ta 
tourism receipt, tourism 
arrivals y average daily 
spend. Tourism receipt a 
crece cu 13.4% compara 
cu 2019, indicando un 
recuperacion fuerte y mas 
placa den nos economia. 
Ta pa remarca cu tourism 
receipts tawata mas halto 
cu e yegada di turistanan 
y esaki ta indica un cambio 
positivo den cantidad 
di turista pa calidad di 
turista. 


Loke ta remarcabel ta e 
crecemento registra for 
di nos mercado principal 
cu ta e mercado norte 
americano. ATA ta 
mercadia den diferente 
mercado, como Norte 
Americano, Sur Americano 


y Europa. Cada mercado 
tin nan mesun manera 
pa promove y ta adapta e 
mensahe y e promocion. 


Ministerio di Turismo 
tin e responsabilidad 
pa segura cu Aruba su 
economia ta sigui crece 
mientrastanto liderando 
cu practica di un turismo 
sostenibel. Proyectonan di 
sostenibilidad y innovacion 
ta aliniando cu e vision pa 
un sector turistico mas 
resistente y innovativo 
integrando tecnologia nobo 
pa mehora e experiencia 
total di e bishitante. ATA 


a presenta su “Destination 
Development Plan” cu a 
ilustra tur e proyectonan 
cu a cuminsa y lo wordo 
ehecuta pa un turismo mas 
sostenibel. 


Pa  finalisa, Minister 
Dangui Oduber ta 
percura pa sigui inverti 
den proyectonan pa 
mehora e producto y 
asina eleva e experiencia 
di e bishitantenan sin 
lubida ariba nos localnan. 
Minister Dangui Oduber 
a traha hopi duro hunto 
cu ATA, APA, AAA y 


demas partnernan den 
turismo manera ATSA, 
AHATA, Aruba Vacation 
Rental Association, 
ministerio di Turismo, 
y departamentonan di 
Gobierno. No por keda sin 
yama un danki especial 
na e empleadonan di 
hotel, taxistanan, tour 
operators, sector di F&B y 
tur personanan cu ta traha 
den e sector di hospitalidad 
pa hunto asina logra 
record nobo di cifranan di 
turismo pa afia 2023. 


BALUARTE DEPORTIVO SR. DEMETRIO “METO” 
WERLEMAN A RICIBI RECONOCEMENTO DURANTE 
PREMIO EXCELENCIA DEN DEPORTE 


Diabierna 19 di april 
2024, den e prestigioso 
ballroom di Renaissance 
Convention Center a tuma 
luga Premio Excelencia 
den Deporte 2023, unda 
a rindi homenahe na dies 
(10) baluarte deportivo cu 
a contribui gran parti di 
nan bida den e desaroyo 
di deporte di Aruba. Sr. 
Demetrio Werleman, 


miho conoci como Meto, 
a ricibi reconocemento di 
Baluarte den Deporte di 
Prome Minister Evelyn 
Wever- Croes y Minister 
Endy Croes. Sr. Meto ta 
forma parti di e ekipo di 
Don Flip Racing. 

Desde un edad hoben, Sr. 
Meto su pasion pa drag 
race a cuminsa. Sr. Meto 
a conta cu el a haya un 


motor di auto di drag race 
regalo y desde e tempo ey 
e chispa pa drag race a 
start. Sr. Meto hunto cu 
su rumannan ta participa 
activamente den e deporte 
di drag race tanto na Aruba 
como na Curacao. 


Minister Endy Croes 
ta gradici Sr. Meto 
Werleman pa contribui 


den e desaroyo di deporte 
di Aruba y ta felicite cu 


su reconocemento bon 
mereci. 

EX PARTICIPANTE DI MISS UNIVERSO ECUADOR 
ASESINA, TABATA NA ARUBA AÑA PASA 


Un ex reina di beyesa di 
Ecuador, Landy Parraga, 
cu diadomingo a wordo 
asesina, tabata na Aruba 
un aña pasa. 

Diadomingo ultimo un 
ex reina di beyesa di 
Ecuador a wordo asesina 
na Quevedo Ecuador. Na 
un restaurante di Ceviche, 


dos sicario a drenta y tira 
directo riba dje pa cual 
la perde su bida. E tabata 
den compania di su pareha 
nobo, cual e homber a 
scapa. 

Na 2022 el’a participa den 
certamen di Miss Universo 
Ecuador. 


Ta relata su asesinato na 
baho mundo unda e tabata 
tin di haber cu su ex pareha 
cu ta vincula cartelnan di 
droga di Mexico y Ecuador. 
Nan a mata su pareha den 
prison algun afia pasa. Su 
nomber tambe a cay den 
un caso “metastasis” cu 
tin varios hues y fiscalnan 
corupto bao investigacion. 

Dia 9 di april 2023, Landy 
Parraga tabata na Aruba y 


Gs Max 


Mueble y mass 


Check nos riba 
o) social media 


like y follow 


tin varios grabacion riba 
su pagina social unda por 
mire ta disfruta di nos 
Aruba. 


ta un 
influencer cu 


Landy Parraga 
modelo, 


A Vo! è 
Afl.3 75.00 
e Schotland str. 46 - tel. 280-6080 


Orario: dialuna pa diabierna 9 - 1pm | 2 - 6pm - diasabra 9 - spm 
e Warehouse Meiveld 3A-1 tel. 582-1671 


tabata tin relacion cerca 
cu cabecio di cartel. 
Landy tabata reina di 
Venus del Rio Cavado, 
como tambe señorita 
Turismo di Cavado 2019 
y tres aña despues, Miss 


Mesoamérica Ecuador. 
Na 2022 participante den 
certamen di Miss Universo 
Ecuador. 

E crimen aki 
investigacion. 
Foto: Eagle Beach Aruba 


ta bao 


+ Atl.575.00 


© 699-551 

- Diasabra dia 27 di April, 
Aruba a celebra den grandi 
Dia di Rey. E celebracion 
aki ta en conexion cu e 
fecha natal di Rey Willem 
Alexander y ta wordo 
celebra tur aña na Aruba 
den grandi. 


Riba e mainta aki, E 


Prome Minister Evelyn Wever-Croes: 


ARUBA A GOZA DI UN BUNITA CELEBRACIÓN NA 
WILHELMINA PARK RIBA DIA DI REY 


comision encarga cu e 
celebracion a organisa un 
bunita evento na unda 
por a presencia un desfile 
di e diferente gruponan 
di scout, un bunita 
discurso di presidente di 
Parlamento señor Edgard 
Vrolijk y entretenimento di 
gruponan di baile. Tambe 


a haci uzo di e oportunidad 
aki pa haci entrega di e 
premionan di Felipe B. 
Tromp. 


Prome Minister a splica cu 
Aruba, tur aña ta celebra 
Dia di Rey den grandi y ta 
gradici e comision encarga 
cu e celebracion aki, pa 


ee 


ere ee 


- 
J 


> 


e 


$ 


\ 


nan trabou incansabel pa 
haci e evento aki, un biaha 
mas uno exitoso. 

CUERPO DI BOMBERO ARUBA TAMBE TAWATA PRESENTE 
NA E OPEN DAG DI MARINIERSKAZERNE SAVANETA 


, Aruba | Tur bishitante 
di e Open Dag na 
Marinierskazerne 
Savaneta por a disfruta 
di diferente actividad 
y demostracionnan 
durante dia. Nos Cuerpo 
di Bombero tambe 


tawata presente pa duna 
informacion y splika un 
poco mas di nan ekipo 
di trabou y tambe por a 
admira nan vehiculonan. 


Grandi y chikito por a 
presencia un demostracion 


di un scenario caminda un 
persona cu ta keda pega 
den un auto despues di un 
accidente ta wordo libera 
door di e bomberonan. E 
bomberonana corta e auto 
di forma strategico pa 
libera e persona y dunele 
prome auxilio. 


Despues a sigui un 
demostracion con nos 
Cuerpo di Bombero 
tacombati candela. E 


scenario a cuminsa ora cu 
un auto a pega candela. Na 
yegada di e brandspuit na 
e sitio, por a observa cone 
bomberonan a controla 


wi 
a  DONANDOWCECO 


e situacion y a traha den 
ekipo pa combati y paga e 
candela. 


Cuerpo di Bombero ta 
sumamente contento 
di por a forma parti 
di e exitoso Open Dag 
di Marinierskazerne 
Savaneta y di por a 


e entusiasmo 
di e bishitantenan. E 
bomberonan a haya e 
oportunidad pa por a 
comparti y demostra na e 
bishitantenan kiko tur ta 
e trabou di nos Cuerpo di 
Bombero. 


POLIS A DETENE HOMBER CU TABATA SACA SU PARTI 
INTIMO Y MUSTRA HENDENAN Y A LANTA CONTRA POLIS 


Diamars atardi a drenta informe di cu tin un homber haciendo 
cosnan inmoral sacando su parti intimo y mustrando otro 
hendenan esaki, mesora a dirigi un patruya na e sitio. Na 
yegada di e patruya a bin topa cu e homber indica y a bay 
detene. Ora polis a bay detene ela lanta contra polisnan. 
Aparentemente e lo tin problema cu rasonamento y respet. 
Na yegada di e vehiculo di transporte nan a hib'e warda di 
polis unda polisnan cu ta atende casonan di inmoralidad lo 
bay atende severamente cun'e. 

AUTORIDAD NA AIRPORT A DETENE 2 
COMERCIANTE NA NAN SALIDA FOR DI ARUBA 


Diamars merdia autori- 
dad na airport a detene 2 
comerciante cu a bay bi- 


aha "first class" y a hiba 
nan na warda di recherche 
pa un interogacion, nos ta 


wardando riba informa- 
cion oficial di autoridad. 


Pero te ainda nos no a 
logra haya informacion 


confirma di e detencion 
akinan. 


Chauffeur bao influencia 
deteni despues di a perde 
control drey rond y di patras 
a dal palo di lus 


Diaranson madruga a drenta in- 
forme di un accidente na Sabana 
Liber, mesora a dirigi un patruya 
na e sitio. Na yegada di e patruya 
a bin compronde cu aki ta trata 
di un accidente unda e chauffeur 
di un BYD Fo coriendo cu velo- 
cidad halto a perde control y e 
auto a keda drez rond y cu e parti 
patras ela bay dal un palo di lus. 
Afortunadamente e no a resulta 
herida pero si a ser deteni pa a 


core auto bao influencia y oca- 
siona un accidente. 


Dama chauffeur a bay dal riba 
un palo di sosten na veld di Tanki 
Leendert pazuid di e school 


Diaranson atardi a drenta informe 
di un accidente na e veld pazuid di 
e schoolnan na Tanki Leendert, 
mesora a dirigi un patruya na e 
sitio. Na yegada di e patruya a bin 
compronde cu un dama chauffeur 
a bay dal riba un palo di sosten na 
e veld pazuid di e schoolnan. Aki 
ta trata di un accidente singular y 
tur cos ta na ordo. Forensys a bini 
y a atende e accidente aki cu ayu- 


do di algun persona a logra saca e 
auto cu a keda pega. 


Pi = 
SOLODIPUEBLO@GMAIL. COM 
CEL.585 9500 Ps 

Feliz y productivo diabi- 
erna. Ta fin di siman y e 
curpa ta pidi pa descanso. 
Ta ora pa haya sa bo pro- 
nostico di bo signo zodia- 
cal cu Solo di Pueblo ta 
presenta. 


Aries 

Tur cos lo core manera 
un auto di cuater taira cu 
bo famianan. Lo bo no 
tin mas remedio cu so- 
porta un gasto sin spera. 
Lo bo logra un compro- 
miso cu bo compafiero- 
nan di trabao. E drukte 
di tur dia ta provoca 
hiperactividad,descansa 
mas. Number di suerte: 
88, 88, 2. 


Tauro 
Cu bo amigonan lo bo re- 
corda momento di pas- 


ado. Bo placa gespaar lo 
aumenta di forma extra. 
Dia laboral yena di idea 
y proyecto nobo. E pos- 
turanan cu bo ta adopta 
na trabao no ta bon. Num- 
ber di suerte: 14, 28, 9. 


Geminis 

Si bo no kier haya mal 
cara, modera bo lenga. 
Etapa di mayor stabilidad 
economico. Tene un poco 
di calma den e ambito lab- 
oral. Bo organismo mester 
di descansa mas. Number 
di suerte: 13, 22, 1. 


Cancer 

Dia pa profundisa den e 
relacion cu bo amigonan. 
Excelente momento pa re- 
alisa operacion bursatil. 
Hopi prudencia pa evita 
discusion na trabao. Cuida 


specialmente bo lomba y 
bo jointsnan. Number di 
suerte:85, 73, 5. 


Leo 

Bo bida sentimental lo bay 
crece cu relacion nobo. Al- 
gun actividad extra lo au- 
menta bo entrada. Revisa 
bo proyectonan laboral 
di nobo. Punto debil y pa 
tene na cuenta, bo cabes. 
Number di suerte: 16, 88, 
4. 


Virgo 

Sorpresa den un relacion 
caminda cu no ta confia 
hopi. Despues di e gasto 
realisa, revisa bo cuentan- 
an. Lo cumbini bo inde- 
pendisa laboralmente. Bo 
cuero mester di cuido, no 
lubida. Number di suerte: 
82, 17, 3. 


Libra 

Por tene un encuentro 
amoroso fructifero. Aso- 
cia cu un hende pa resolve 
bo problemanan di placa. 
Tin curso interesante pa 
bo desaroyo profesional. 
Caba cu e excesonan y 
mantene un bida sano. 
Number di suerte: 86, 88, 
8. 


Scorpio 

Bo pareha lo ta dedicando 
hopi atencion, sea recepti- 
vo. Cuida bo finansa y sea 
prudente cu placa. Bo em- 
presa mester di un esfuer- 
so di parti di tur. Cuidao 
cu cambio di temperatura. 
Number di suerte: 53, 74, 
L 


Sagitario 

Posibilidad di biba un 
amor hopi excitante. Dia 
di tension pa asunto di 
placa. Na trabao no mete 
den tarea cu no ta di bo. 
Excelente condicion fis- 
ico y mental. Number di 
suerte: 71, 32,.3. 


Capricornio 

Kibra e rutina ta enrikece 
e bida di pareha. Negoshi 
por ta adverso pa bo. Den 
e dia aki lo laboral ta co- 
bra protagonismo. Lo bo 
acusa e cambionan bruto 
di temperatura. Number 
di suerte: 13, 98, 5. 


Acuario 

Sea generoso den e rela- 
cionnan, lo bo no arepen- 
ti. Kisas nan ofrece bo un 
biahe cu lo aporta benefi- 
cio. Contrariedad di tipo 
profesional chikito. Prac- 
tica deporte, bo circula- 
cion lo reactiva. Number 
di suerte: 65, 84, 5. 


Piscis 

E discusionnan continuo 
cu bo pareha no lo con- 
duci na nada. Economi- 
camente, suerte ta hari cu 
bo. Bo ta manifesta mayor 
interes den bo actividad 
laboral. Cida e afonia aki y 
no papia di mas. Number 
di suerte: 39, 94, 3. 


Accidente entre 3 auto 
banda di Cayena Mall 


Diamars atardi a drenta 


informe di un accidente 
banda di Cayena Mall me- 
sora a dirigi un patruya na 
e sitio. 


Na yegada di e patruya a 
bin compronde cu aki ta 
trata di un accidente unda 
cu un auto a bay bira na 
man robes y esun su tras 


a pasa dal e mand'e bay tal 
un otro auto. 


Afortunadamente ningun 
hende a resulta herida. 


HOTLIN 
= PTA - 


ETE an 


\ 

Cua ta mas expresivo: 


Skirbi of Papia 


Recientemente un amigo y fiel lec- 
tor di mi articulonan a manda mi 
un pida di un articulo cu Adam 
Gopnik a skirbi den The New 
Yorker. E pieza ta parti di un re- 
sefia di e critico/autor Max Beer- 
bohm riba e skirbimento di James 
A. McNeil Whistler, miho conoci 
como pintor. (Whistler a pinta e 
famoso “Whistler’s Mother” ba- 
lora na mas di 30 miyon dollar). 
Beerbohm ta compara escritura 
cu discurso como maneranan di 
expresion y ta elogia Whistler pa 
su estilo di skirbi. 

E pieza di Beerbohm a inspirami 
pa analisa mi propo esfuersonan 
como autor na Papiamento y te 
asina leu cu mi por, purba sigui 
ehempel di Whistler. 

E problemanan na Papiamento ta 
hopi. Manera Beerbohm ta alega, 
como autor mi mester tuma na 
cuenta cu skirbimento, como un 
manera di expresion, tin di com- 
peti cu comunicacion oral. Skir- 
bimento definitivamente ta den 
desventaha. 

Esun cu ta papia no tin mester di 
depende solamente riba loke e ta 
bisa; e tin ayudo di su “body lan- 
guage”, su cara y mannan cu ta 
constantemente den movimento 
y ta hopi expresivo. Cu un dede 
den laira, Alvaro Uribe, ex-pres- 
ident di Colombia, por duna tre- 
mendo enfasis na su palabranan. 
Tambe e orador ta haya ayudo di 
su bos cu tur su inflexionnan y 
su paso variabel, lento of rapido. 
Cu esakinan, esun cu ta tene un 
discurso por hasta crea diferente 
nuance sutil. E predicador evan- 
gelico Billy Graham tabata mae- 
stro di halsa of baha su bos pa 
hala mas atencion na loke e ta 
bisa. Den e dianan mas dificil di 
Reino Uni durante e di dos Guera 
Mundiale prome minister Win- 
ston Churchill, uzando tur e re- 
cursonan di papiamento, a inspira 
y uni su pueblo cu su discursonan 
na radio. 


Pero nos cu ta skirbi? Pa tur 
efecto, ami ta depende comple- 


tamente di e palabranan cu mi 
a scoge, di e secuencianan cu mi 
scoge pa posiciona e palabranan y 
di e simbolonan. Nos “Vocabular- 
io Ortografico” ta yama nan signo 
di lesa. Tambe mi ta depende di e 
presentacion grafico di palabran- 
an, uzando letternan minusculo 
of mayusculo, den bold of cursivo. 
Mi mester uza e poco recursonan 
disponibel pa expresa tur loke mi 
mes lo por a expresa cu mi bos, 
cara, mannan y otro gestionnan si 
mi tabata un orador. 

Benny Nisbet, ex-lider di Partido 
Poltico Arubano, a hiba e uzo di 
LETTERNAN mayusculo pa hala 
atencion te un otro nivel. Pa hopi 
aña Sr. Nisbet tabata skirbi henter 
su relatonan pa prensa uzando 
letternan mayusculo exclusiva- 
mente. Ami ta convenci cu e prac- 
tica aki ta contra-productivo. E 
autor cu tabata firma su articulo- 
nan E poeta americano tu tabata 
firma “e. e. cummings” tabatin e 
reputacion di nunca uza letternan 
mayusculo. E practica aki ta tam- 
be ta contra-productivo. 


Na Papiamento, escogencia di 
palabra ta presenta un dificultad 
grandi pasobra no ta existi un 
diccionario di Papiamento cu ta 
splica e nificacion di un palabra 
den diferente contexto y ta lista 
nan uzo y su sinonimonan. P'esey 
mi ta uza e diccionarionan di otro 
idioma, principalmente Ingles. 
Esaki ta duna mi e palabra cu 
ami kier scoge, pero despues mi 
mester yega na e palabra na Pa- 
piamento, sea via e Diccionario 
Ingles-Papiamento di Sr. Jossy 
Mansur of uzando idioma Hulan- 
des via e Grootwoordenboek di e 
pareha van Putte-deWindt. 


Segun edufind.com, e signonan di 
lesa ta wordo uza pa structura y 
organisa bo skirbimento. (E Vo- 
cabulario di Ortorafia di Papia- 
mento tin un lista di 11 signo cu 
nan nomber na Papiamento, pero 
no ta menciona pa kico cada un 
ta wordo uza). Pa ami, puntonan, 


signo di 
pregunta 
y signo di 
sclamacion 
normal- 
mente ta 
indica fin 
di un frase. 
Tambe e 
signonan 
ta duna sentido, claridad y enfa- 
sis den frasenan. Tres punto (...) 
ta reemplaza texto cu e autor no 
kier inclui den un citacion of nan 
ta indica un pausa. Imagina bo si 
un buki ta wordo skirbi sin sim- 
bolonan cu ta instrui e lesador 
manera un tocado di fiyo cu ta 
lesa partitura di musica! 

Otro herment grafico cu e ami 
ta uza ta letternan diki (bold) of 
cursivo (italics). Palabranan cu 
letternan diki of cursivo ta otro 
manera di hala atencion di e lector 
of enfatica un topico den e texto. 
Letternan cursivo ta wordo uza 
tambe den un cita- 
cion di un declara- 
cion pa mustra na 
unda e orador a 
pone atencion. 


Desafortunada- 
mente, tin corant 
cu ta elimina tur 
letter cursivo den 
articulonan cu nan 
ta ricibi. Esaki ta 
debilita e skirbido 
ainda mas. Re- 
cientemente un 
corant cu normal- 
mente si ta uza 
letternan cursivo, 
accidentalmente a 
cambia tur pa let- 
ternan normal. 
Casualmente net e 
dia ey mi a cita un 
expresion cu tabata 
inclui palabranan 
cursivo pa pone 
enfasis riba cierto 
punto. 


Mi a adverti cu e 


OLIVE TREES 
PRE-PAID 
FUNERAL PLAN 


PAY AS YOU CAN 
EN ART 


Sanicolaas @ 584 8888 | 5820000 
Habri dialuna pa diabierne | 8:00am-4:00pm 


Olive Tree Social Department ©(+297) 743 7411 
www.olivetreefuneralhome.com 


palabranan cursivo tabata di es- 
nan cu mi a cita. Pero como e pa- 
labranan cursivo a keda elimina, 
varios lector cu a lesa mi adver- 
tencia a contacta mi pa puntra mi 
ta kico por a pasa. Pa mi trata di 
yega na e nivel cu Beerbohm ta 
yama un “cadencia vocal claro”, 
mi ta haci un ultimo test; un ex- 
aminacion di calidad prome cu mi 
somete e articulo pa publicacion: 
Mi ta lesa mi columna na bos 
halto y si mi lesamento cuminsa 
vacila mi ta restructura e texto 
pa e por lesa facilmente. Mi ta re- 
aliza cu mi skirbimento ta leu di 
ta perfecto, pero mi ta sigui purba 
mehor'e 


Piedraplat @ 582 0000 

Prome Minister Evelyn Wever-Croes 


DESDE INICIO DI GOBERNACION, PROME MINISTER A BAHA 
GASTONAN DI PERSONAL DI SU MINISTERIO CU 78% COMPARA CU 
MINISTERIO ANTERIOR DI MIKE EMAN 


PERSONEELSVERLOOP 2017-2023 


ORANJESTAD - Durante 
presentacion di e Relato 
Anual2023, Prome Minis- 
ter Evelyn Wever-Croes a 
toca e topico di e gastonan 
di su ministerio. Prome 
Minister a splica cu den e 
Relato Anual tin un splica- 


Het aantal personcelsicden is vanaf 2017 per saldo verlaagd van 4.869 tot 4.241, Dat is per saldo 628 FTE 


minder dan bij de start van het BVP, cen verlaging van 13% 


cion di tur loke e gastonan 
tabata, den comparacion 
cu e cantidad di traha- 
donan. 

Manera ta conoci, un 
critica cu pueblo semper 
ta trece dilanti, ta e can- 
tidad di persona cu tin 


VALIDO TE DIABIERNA 3 DI APRIL 2024, 
18:00 ORA 
TEMPO: 
AWE TARDI Y AWE NOCHI: PARCIALMENTE 
NUBLA 
CU UN POSIBLE AWACERO BREVE 
DEN MARDUGA Y MAYAN: PARCIAMENTE 
NUBLA CU UN 
AWACERO PASAJERO TE BREVE 
TEMPERATURA MAXIMO 33 GRADO CEL- 
SIUS 
TEMPERATURA MINIMO 27 GRADO CEL- 
SIUS 
INDICE DI CALOR (HEAT INDEX) DEN Y 
ROND 
DI ORANAN DI MERDIA: 34 PA 39 GRADO 
CELSIUS 
UNEN DEX 40 
POTENCIAL DI AWACERO PA PROXIMO 24 
ORA: 
1 MM OF MENOS; LOCA 


AWACERO (MM) DEN UL 
PA 8’AWN 


PRONOSTICO DI TEMPO PA PROXIMO 3 DI- 
AN: 

PARCIALMENTE NUBLA CU UN AWACERO 
BREVE. 

BIENTO LO TA MODERA TE BASTA FUERTE 
FOR DI 

DIRECCION GENERALMENTE OOST. 
TEMPERATURA (GRADO CELSIUS) MAX / 
MIN LO TA: 33 / 28 


trahando den e ministero 
di Asuntonan General. Pa 
cu esaki ta importante pa 
menciona cu na 2017, cu ta 
e ultimo aña di Gabinete 
Eman, Mike Eman tawata 
tin den su ministerio un 
total di 147 persona ribap- 
aroll. Esaki ta un total di 
11.323.300 florin na gasto 
di salario. 

Compara cu e cantidad 
halto di personal cu Mike 
Eman tabatatin den su 
ministerio, Prome Minis- 
ter na aña 2023 tabata tin 
solamente 23 empleado 
den su ministerio pa un 
total di 2.521.184 florin 
na gasto di salario, cu ta 
8.8 miyon florin menos. 
Tambe mester menciona 
cu apesar cu e total di tra- 
hado, compara cu e go- 
bierno anterior ta asina 
abou, trabounan ta hopi 
mas eficiente den e gober- 
nacion actual. 

E compromiso di Gabi- 
nete Wever-Croes ta pa 
tin un maneho financiero 
responsabel y a dem- 
ostra durante e añanan di 
gobernacion, di a cumpli 
cu e compromiso aki. 
Prome Minister a splica cu 
como mandatario di pais 
Aruba, e ta prefera di for- 
tifica e departamentonan 
cu profesionalnan pa haci 
e trabou, y no tin 147 per- 


1.13 KOSTEN BUREAU MINISTER-PRESIDENT 


Ook het bureau van de Minister-President kampt met cen schrijnend tekort aan personeel, net als (bijna) overal 
in de publieke sector. Indien dit vergeleken wordt met de voormalige Minister President Eman (AVP), bedraagt 
het verschil 124 minder. Het daarmee bezuinigd bedrag is Afl. 8.8 miljoen, oftewel 78%. Hiermee heeft de 
Minister-President ruimschoots voldaan aan de afspraken gemaakt in het Regeerakkoord. 


Bureau MinPres 


Aantal medewerkers 147 23 124 84% 


Totale salariskosten 11.323.300 2.521.184 8.802.116 78% 


Deze kosten zijn volledig binnen de begroting gebleven 


sona riba "payroll" cu mas fisicamente den e edificio 
sigur mirando e cantidad di bestuurskantoor trah- 
halto aki, no por tabata ando. 

Za 
Ly | 
Fa 
ae 
el 
2 E 


PAG. 14 SH Ora DIABIERNA 3 MEI 2024 
SENORA HAYA PAFOR DI CASINO 
PISHI DRUMI RIBA VLOER, POLIS 

A HIB’E SU CAS NO MUCHU LEU 


Diahuebs madruga du- prome e tabata den casino 


È i 


rante patruya polis a bin 
haya un sefiora benta riba 
vloer pafor di casino, me- 
sora a para baha wak kiko 
a pase. 

Aparentemente un rato 


tur lepia y a pishi su pafia. 
Polis mirando su condi- 
cion a solicita e vehiculo di 
transporte pa asina hiba 
e sefiora su cas no mucho 
leu den Rancho. 


PROBLEMA DI PAREHA TA SIGI TA 
UN PROBLEMA SOCIAL CU TA 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 
Resultado : Sorteo 2 Mei 2024 Merdia 


Diahuebs madruga a dren- 
ta informe di un problema 
di pareha na Playa Pabao 
como tambe na Tanki 
Leendert. A dirigi patruya 
na ambos sitio pa polis in- 
termedia. 

Na Playa Pabao e dama a 
bay keda na un otro adres 
y na Tanki Leendert e 
agresor a cobardia y ban- 
dona e sitio. 


BRIYANDO FUERTE + TRECIENDO CLARIDAD ff 


TA BUSCA PARTIDORA DI 
CORANT PA AREA DI 


Simon Antonio - Pos Chikito 
Brazil - Sanicolas 
Horario: 7.30 pm 


Polis tin atencion pa am- 
bos caso y esakinan tin di 
haber cu consumo di alco- 
hol y maltrato. 


Contact: 585-9500 
E-mail: solodipueblo@gmail.com 

SoLo SALUD- 


DEN RATON 


A haya conexion entre 
microbiota intestinal di e 
tata y salud di e yiunan 


E microbiota intestinal- 
e comunidad microbiano 
den e canal gastrointesti- 
nal - ta encarga di produci 
e enzymnan, metaboli- 
tonan y moleculenan nec- 
esario pa e sistemanan in- 
munologico y interino por 
funciona bon. Pero, algo 
asina importante pa nos 
salud, ta afecta e descen- 
dientenan tambe?. 


Un estudio den e revista 
'Nature' a demostra den 
cacho homber cu si e mi- 
crobiota intestinal ta al- 
tera, tin mas chens cu e yi- 
unan lo nace cu peso abou 
i muri prematuramente. 


Pa compronde e efecto di e 
microbiota intestinal riba 
reproduccion, un grupo di 
cientifico di European Mo- 
lecular Biology Laboratory 
(EMBL) na Roma (Italia) y 
Heidelberg (Alemania) a 
cambia e composicion di 
e microbiota intestinal di 
e cachonan homber door 
di trata nan cu antibiotico 
comun cu no ta drenta e 
sanger. 


Di e manera aki nan a cau- 
sa un malesa yama disbio- 
sis, cu ta desekilibra e eco- 
sistema microbiano. 


Despues nan a analisa e 
cambionan den e com- 
posicion di metabolitonan 
testicular importante y a 
haya cu den cacho homber 
disbiosis ta afecta fisiolo- 


gia di e testiculo, mescos 
cu e composicion di me- 
tabolitonan y señalnan 
hormonal. 


Por lo menos parti di e 
efecto aki tabata media 
pa cambio den nivel di 
e hormona clave leptin 
den sanger y testiculo di 
e hombernan cu disbio- 
sis induci, sugeriendo cu 
den mamifero tin "un as 
tripa-liña germinal" cu ta 
conecta e tripanan, su mi- 
crobiota y e liña germinal. 


Pa compronde e impor- 
tancia di e base "tripa-liña 
germinal" den e rasgonan 
hereda di e descendien- 
tenan, cientificonan a em- 
pareha homber disbiotico 
cu muhenan no trata. 


E yiunan di rato genera 
pa mayornan disbiotico 
a mustra un peso signifi- 
cativamente mas abou na 
nan nacemento y un may- 
or cantidad di mortalidad 
postnatal. 


Diferente combinacion di 
antibiotico y tratamento 


cu laxante inductor di dis- 
biosis (cu tambe ta altera 
e microbiota) a afecta e yi- 
unan di forma similar. 


Y mas importante ainda, e 
efecto aki ta reversibel, ya 
cu ora e antibioticonan ta 
ser kita, e microbiota pa- 
ternal ta recupera. 


Asina, ora e ratonnan cu e 
microbiota recupera a em- 
pareha cu e muhenan no 
trata, nan yiunan a nace 
cu un peso normal y tam- 
be a desaroya normal. 


"Nos a mira cu e efecto in- 
tergeneracional ta dispar- 
ce ora un microbiota nor- 
mal ta wordo reestableci. 
Esaki ta nifica cu cualke 
alteracion di e microbiota 
intestinal cu por causa 
efecto intergeneracional 
por wordo preveni den fu- 
turo mayornan", Peer Bork 
di E EMBL di Heidelber a 
bisa. 


"E siguiente paso lo ta pa 
compronde den detaye 
con diferente factornan 
ambiental, manera medi- 


danan, incluyendo anti- 
biotico, por afecta e liña 
germinal paternal y asina 
desaroyo di e embryonan, 
“el a sigui bisa. 


Impacto di tata y riesgo di 
malesa den embaraso 

E ekipo EMBL tambe a 
descubri cu defectonan 
di placenta, entre nan un 
vascularisacion debil y 
crecemento reduci, tabata 
tuma luga mas frecuent- 
emente den embaraso den 
cual tabatin homber disbi- 
otico. 


Placenta defectuoso taba- 
tin e caracteristicanan di 
un complicacion comun 
di embaraso den ser hu- 
mano yama preclampsia, 
cu ta causa un retraso den 
crecemento di descendi- 
ente y ta un factor di ries- 
go pa un gama amplio di 
malesa comun den etap- 
anan posterior di bida. 


"Nos estudio ta mustra 
e existencia di un canal 
di comunicacion entre e 
microbiota intestinal y e 
sistema reproductivo di 
mamiferonan. Ademas, e 
factornan ambiental cu ta 
perturba e señalnan aki 
den futuro mayornan ta 
aumenta e riesgo di salud 
adverso den e descendi- 
entenan, door di altera e 
desaroyo di e placenta", 
Jamie Hackett, hefe di 
grupo di EMBL na Roma, 
a indica. 


"Esaki ta nifica cu den ca- 


cho, e ambiente di e tata 
net prome cu e concepto 
por influencia e rasgonan 
di e descendientenan in- 
dependientemente di e 
herencia genetico", e in- 
vestigado a añadi. 


"Na mes momento, nos ta 
haya cu e efecto ta sola- 
mente pa un generacion, y 
ta bisto cu mester di mas 
estudio pa investiga te na 
cua punto e efecto aki ta 
generalisa y si nan tin rel- 
evancia den ser humano. 
Tin diferencia esencial cu 
mester wordo tuma den 
consideracion na ora di 
transporta e resultadonan 
di e modelo di raton na e 
ser humano,” Hackett a 
adverti. 


Pero mirando e prevalen- 
cia generalisa di practica 
dietetico y antibiotico den 
cultura occidental "ta im- 
portante pa considera e 
efectonan intergeneracio- 
nal di e mayornan mas 
cuidadosamente y con nan 
por ta afectando e resul- 
tadonan di e embaraso y 
e riesgo di malesa di e po- 
blacion", e ta opina. 

“Señor ta mi wardador, min tin falta di nada Gradicimento y invitacion 


Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Di profundo di nos curason nos ta gradisi tur hen- 
de cu di un of otro manera a mustra atencion, amor 
y cariño durante bida, fayesimento y despedida di 
nos defunto stima: 


: ; ; Boso muestra di atencion ta di gran sosten pa nos. 
Nos ta anuncia fayecimento di: 


Sr. CANDIDO JACOBO ANGELA 


Mihor conosi como “Coby of Cobito” 


Un danki na un y tur cu a manda caarchi, What- 
sapp, mensahe riba Facebook, e-mail y a hasi 
yamadanan telefonico. Boso muestra di atencion ta 
di gran sosten pa nos. 


Virginia Antoine 


Cariñosamente yama: ”Pito” 


Un danki special na e verzorgersnan di Welthuis 
Buytenhaghe. 


Tambe na Aurora Funeral Hom pa cu su bon servi- 
cio y atencion. 


Ta invita tur famia, amigo y conocirnan pa asisti na e acto di 
condolencia cu ta tuma lugar Diabierna 03 di mei 2024 for 
di 7or pa gor pm na Aurora Funeral Home. 

Alabes ta invita tur famia, amigo y conosirnan pa 3 
santo sacrificio di misa cu lo tuma lugar: 
Diasabra 4 di mei 2024 pa 7or di anochi 
Diamars 7 di mei 2024 pa 7or di anochi 


Acto di entiero lo tuma lugar Diasabra 04 di mei 2024 na 
Aurora Funeral Home di 2 pm pa 4 pm y despues lo Sali bai pa santana 
central na Sabana basora. 


Cu nos defunto stima sosega na paz den 
reino di Señor. 


Nos ta lamenta cu despues di entiero nos no ta ricibi bishita di 
condolencia na cas. 


Diasabra 4 di mei 2024, Pa 7 or di mainta 
tin Santo Sacrificio di Misa. 
Na Kapel di Alto Vista y den Kapel di Blue Army na San Nicolas 


Prome cu Santo Misa ta 
resa Santo Rosario pa 6.15 
“Misterio Gososo”, despu- 
es ta sigi cu Salve Regina. 
Ta invita tur deboto y fiel- 
nan di Mama Maria pa 
asisti na e Santa Rosario 
prome cu Santa Misa. 
Luna di Mei ta luna dedica 
na La Birgen di Rosario di 
Fatima. 

13 di Mei ta recorda e 
prome aparicion di Mama 
Maria na e 3 wardadornan 
chikito na Fatima. 
PALABRANAN PRINCI- 
PAL DI LA BIRGEN DI 


FATIMA NA E 3 WAR- 
DADORNAN CHIKITO: 
“Bosonan kier ofrece na 
Dios boso sacrificionan 
chikito acepta sufrimen- 
tonan cu E ta manda pa 
boso, pa duna reparacion 
di honor na Su Divino 
Mahestad pa picarnan nu- 
meroso pa cual E ta hay E 
ofendi? Bosonan kier su- 
fri tambe pa combercion 
di pecadornan y pa duna 
satisfacion pa blasfemia y 
ofensanan cu nan ta haci 
na Mi Curason Inmacu- 
lada? 


Den tur parokia na Aruba 
tin debotonan di Mama 
Maria, asina cu 4 di Mei ta 
prome dia novena. Mama 
Maria ta entercede pa nos 
na nos Tata Celestial. Cu 
tur fielnan bin resa e San- 
to Rosario pa bienestar di 
henter comunida. Aru 
Papa Francisco, Obispo 
Luis Secco, tur sacerdote, 
Diacono y laiconan cu 
ta hiba e bon noticia pa 
e pueblo di Dios. Pa nos 
Gobernantenan y tur cu ta 
carga responsabilidad pa 
nos pais Aruba. Pa enfer- 


monan den exte- 
rior. Cu Dios Santo 
sana enfermonan 
y pronto nan re- 
greso. 

Luna di April ta 
dedica na Hesus 
Misericordioso. 
Cu Mama Maria 
scucha sclama- 
mento di esnan cu 
ta biba cu miedo y hamber. 
Sin cas, sin awa pa bebe y 
sin cuminda. Henter nan 
bida ta destrosa bou di 
gera y perdido di nan ser- 
nan keri. Mas cu nunca, 
ban resa Santo Rosario 
pa PAZ na Medio Orien- 
te. PAZ den hogarnan na 
Aruba y nos ruman nan 
riba otro islanan 

Ban hinca rudia busca 
refugio na nos Mama Ce- 


lestial 


Den nos oracionnan resa 
pa Oekrania y Rusia cu 
nan por yega na e pas de- 
sea y Palestina cu ta sufri 
masha . 

Bendicion 


Cordial saludo 

Sr. Mario Werleman 
Pastoor Huancho Pilongo 
585 8378 Centro Pastoral 
Sta.C 


